Artemio Franchi stadionas

Artemio Franchi stadionas (it. Stadio Artemio Franchi, 1931–1945 m. Stadio Giovanni Berta, 1945–1991 m. Stadio Comunale) – futbolo stadionas Florencijoje, Italijoje. Jame namų rungtynes žaidžia ACF Fiorentina futbolo klubas. Talpina 43 147 žiūrovus. Už 400 metrų nuo stadiono yra geležinkelio stotis Firenze Campo di Marte. Istorija Pastatytas 1931 m. ir pavadintas Florencijos fašisto Giovanni Berta (1894–1921) garbei. Stadione vyko 1934 m. pasaulio futbolo čempionatas (3 rungtynės). Čia vyko ir 1968 m. Europos futbolo čempionatas (1 rungtynės). Renovuotas 1990 m. pasaulio futbolo čempionatui (vyko 4 rungtynės), buvo pašalinti bėgimo takeliai ir padidintas vietų skaičius. 1991 m. stadionas pervadintas Florencijoje gimusio Italijos futbolo federacijos prezidento Artemio Franchi (1922–1983) garbei. Didžiausias žiūrovų skaičius (58 271) pasiektas 1984 m. lapkričio 25 d. Serie A rungtynėse tarp Fiorentinos ir Internazionale Milano FC. Rungtynės Šaltiniai